ห้องอาหาร The Square ที่เรามากินในวันนี้เป็นของโรงแรม novotel platinum ค่ะ โรงแรมนี้อยู่ตรงสี่แยกประตูน้ำค่ะ ใกล้ๆ กับแพลตินัมเลย หากขึ้นทางโรงแรมสามารถกดลิฟต์ขึ้นมาที่ชั้น 6 ได้เลยค่ะ หรือจะกินช้อปปิ้งเล่นๆ ที่แพลตตินัมก่อนขึ้นมากินก็ไม่เลวนะคะ เดินเล่นเรื่อยๆ ในแพลตตินัมเมื่อถึงที่ชั้น 5 ถึงว่าสุดท้ายของห้างก็ให้เดินหาร้าน แบล็ค แคนยอน บันไดเลื่อนขึ้นโรงแรมจะอยู่ข้างหลังร้านค่ะ เมื่อขึ้นบันไดเลื่อนมาก็จะเจอห้องอาหาร เดอะสแควร์เลยค่ะ พอดีเรามาก่อนเวลาเลยกะจะนั่งรอที่ลอบบี้ แต่ลูกค้าโรงแรมวันนี้เยอะเหลือเกิน เลยขอทางห้องอาหารเข้าไปนั่งที่ที่นั่งเลย รอเวลาหกโมงเย็นถึงจะเดินตักมาได้ ระหว่างรอเรื่อย เลยขอพนักงานไปเกินถ่ายรูปไลร์อาหารก่อน ถ่ายได้สักพักก็ถึงเวลา ก็เดินสายตักเลยจ้าาาาา

มาครั้งนี้นะคะ เป็น  Kurobuta pork & seafood grill ก็คือเป็นบุฟเฟ่ต์นานาชาติตามปกติค่ะ แต่จะหมูคูโรบูตะและซีฟู้ดกริลล์เพิ่มเติมมาค่ะ ซึ่งต้อองขอยอมรับว่านี่เป็นรีวิวเก่าของเมื่อเดือนที่แล้วที่เพิ่งได้เขียนค่ะ

อาหารก็จะเป็นอาหารนานาชาติ มีหลากหลายสัญชาติเลยค่ะ อย่างที่ว่าเด่นๆ ตอนนี่ก็เป็นหมูคุโรบุตะและซีฟู้ดดินเนอร์บุฟเฟ่ต์ใหม่ล่าสุด ซื้อเป็นการปะทะกันระหว่างเนื้อหมูเกรดพรีเมี่ยมและกองทัพซีฟู้ดสดๆ ที่ยกขบวนมาให้คุณกริลล์กันแบบไม่อั้น อย่างกุ้งลายเสือตัวโต ย่างขึ้นมาเนื้อหวานๆ มีมันเยิ้มๆ หรือจะเป็นหอยแมลงภู่นิวซีแลนด์ตัวใหญ่ๆ มีทั้งสีส้มสีขาว ปลาดอลลี่หมัก เนื้อนุ่มๆ ละมุ่นลิ้น ปลาหมึก หั่นแว่น เนื้อไม่เหนียวมาก แต่ชิ้นใหญ่ไปหน่อย หอยเชลล์ตัวใหญ่ๆ เนื้อมันๆ และยังมีบาร์บีคิวเสียบไม้เป็นกุ้งและหอยแมลงภู่นิวซีแลนด์ กริลล์ร้อนๆ แล้วทานกับน้ำจิ้มซีฟู้ดรสแซ่บ บอกเลยฟินสุดๆ แต่หากใครไม่ใช่คอซีฟู้ด ก็ต้องไม่พลาดหมูคุโรบุตะเกรดพรีเมี่ยมเนื้อนุ่ม กริลล์ร้อนๆ ทานกับซอสบาร์บีคิว หรือจะทานเป็นสเต็กพอร์คช็อป ก็อร่อยอย่าบอกใครเลย แล้วมาลองเบอร์เกอร์หมู กับขนมปังหมึกดำแบบดีไอวาย ใส่อะไรก็ได้ตามใจชอบ ก็เด็ดสุดๆ 

เติมรสชาติจี๊ดจ๊าดลงไปหน่อยกับเมนูอาหารไทยหลากหลาย ทั้งต้มยำทะเล ส้มตำและยำรสแซ่บที่สามารถเลือกเครื่องได้เองตามใจชอบ 

หรือโซนญี่ปุ่นอย่าง ซูชิ ซาชิมิสดๆ แสนอร่อย ที่มีทั้งข้าวห่อสาหร่าย ข้าวหน้าต่างๆ แคลิเฟอร์เนียโรล ฟินมากกกกกกก หรือจะเป็นซาซิมิที่ทีทั้งแซลมอน ทูน่า ไข่หวาน และปูอัด อร่อยทุกอย่างเลยยยยยยย 

ไปทางโซนอาหารจีนอย่าง หมูแดง เป็ดย่าง มีเนื้อนุ่ม น้ำจิ้มรสเข้มข้น และยังมีติ่มซำที่มีทั้งฮะเก๋า ขนมจีบ สาหร่ายนึ่งหมูกุ้ง ซาลาเปาหมูแดง ซาลาเปาไส้ครีม ซึ่งมาครั้งนี้เราไม่ได้กิน 

นอกจากนี้ยังมีเมนูสำเร็จรูปอีกหลายๆ อย่าง ซึ่งโดยส่วนมากเราจะไม่ค่อยได้กินพวกนี้เท่าไหร่อ่ะค่ะ เราจะเน้นไปที่ซูซิ ซาซิมิ และพวกกริลล์มากกว่าอ่ะค่ะ 

และมาต่อด้วยมุมของหวานที่มี เค้กโฮมเมดหลากชนิด อร่อยทุกอย่างเลยค่ะ มีไอศครีมมะพร้าวอ่อนและวานิลลา พร้อมทั้งท็อปปิ้งมากมายทั้งซอสช็อกโกแลต คาราเมล สตอเบอร์รี่ หรือจะเป็น เม็ดมะม่วงหิมพานต์ฝานบาง ลูกเกดและช็อกโกแลตเม็ด เลือกใส่ได้ตามใจ อร่อยเข้มข้น ชอบมากๆ เลยค่ะ 

หรือจะเลือกทานเป็นผลไม้ตามฤดูกาลที่ครั้งนี้มีสัปปะรด แก้วมังกร แตงโมและมะละกอ อร่อย หวานฉ่ำกำลังดีเลยค่ะ และปิดท้ายด้วยชาหรือกาแฟ ซึ่งเราเองก็ไม่ได้ดื่มเพราะ ณ จุดนั้น อิ่มมากกกกกกกก

อยากจะบอกอย่างนึงว่าการเขียนรีวิวบุฟเฟ่ต์เป็นอะไรที่เขียนยากมากกกกกก เขียนไม่ถูกเลย 5555 ก็พยายามเรียบเรียงความรู้สึกและความอร่อยออกมาให้ได้มากที่สุดนะคะ




